पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन से पहले क्रशर मालिकों ने हल्ला मचाया था कि उनसे गुंडा गुंडा टैक्स के नाम पर रिश्वत ली जा रही है। मामला पंजाब सरकार के पास पहुंचा तो यह काम बंद हो गया लेकिन क्रशर की आड़ में अधिकारी अपनी जेब में किस प्रकार से भर रहे हैं, इसका ताजा उदाहरण सोमवार को सामने आया। पंजाब विजिलेंस टीम ने इंडस्ट्रियल एरिया मोहाली स्टेट माइनिंग अफसर सिमरप्रीत कौर ढिल्लों को ₹25 हजार की मंथली लेते हुए रंगे हाथ पकड़ा।
आईजी विजिलेंस आशीष कपूर ने बताया कि माइनिंग अफसर सिमरप्रीत ढिल्लों के खिलाफ मोहाली विजिलेंस पुलिस स्टेशन में करप्शन एक्ट के तहत केस दर्ज कर उसे गिरफ्तार कर लिया गया है। मंगलवार को डिस्ट्रिक्ट कोर्ट में पेश कर पुलिस रिमांड पर लिया जाएगा। डीएसपी अजय कुमार ने बताया कि पिछले काफी समय से लेकर ढिल्लों को लेकर माइनिंग क्रशर मालिकों से कम्प्लेंट आ रही थी लेकिन डर के मारे कोई भी शिकायत देने को तैयार नहीं था।
अब जब शिकायत मिली तो सबसे पहले शिकायत कर कर को एफिडेविट देने के लिए कहा इसके बाद शिकायतकर्ता ने सारे सबूत पेश किए और उस आधार पर विजिलेंस ने माइनिंग अफसर के ऑफिस में ट्रैप लगाया। अब तक की जांच में सामने आया है कि रोपड़ और मोहाली में जितने भी गैरकानूनी रूप से क्रशर चल रहे थे उन सब से 25 हजार रुपए प्रति क्रशर मंथली बंधी थी।
इसी मंथली का एक हिस्सा यानी कि एक क्रशर मालिक ने अपने हिस्से की मंथली ढिल्लों को दी और उसी समय विजिलेंस ने उसे रंगे हाथ पकड़ा। डीएसपी ने बताया कि ढिल्लों के पास रोपड़ जिले की माइनिंग अफसर का चार्ज था और इसके अतिरिक्त मोहाली जिले में जितने भी क्रशर थे उनकी देखरेख का काम भी उसके पास था।
सोमवार दोपहर को निर्धारित समय पर शिकायतकर्ता जब अपने क्रशर की मंथली लेकर इंडस्ट्रियल एरिया स्थित माइनिंग ऑफिस पहुंचा और सिमरप्रीत कौर ढिल्लों को जैसे ही पैसे पकड़ाए उसी समय सादे कपड़ों में तैनात विजिलेंस की टीम ने उस को रंगे हाथों पकड़ लिया। कायदा सिमरप्रीत के हाथ धुलवाए गए जिनसे रंग निकल गया। जिसके बाद तुरंत सीनियर अधिकारियों के संज्ञान में यह बात लाई गई और सिमरप्रीत को वहीं पर गिरफ्तार कर लिया गया।
पहले भी रही थी विवादों में जीएम माइनिंग के खिलाफ दी थी शिकायत
कुछ साल पहले मोहाली जिले में माइनिंग अफसर के पद पर तैनात सिमरप्रीत कौर ढिल्लों ने पंजाब माइनिंग के खिलाफ अभद्र व्यवहार करने, छेड़छाड़ करने का आरोप लगाते हुए डिपार्टमेंटल शिकायत की थी जो कि बाद में रफा-दफा हो गई थी। शुरू-शुरू में सिमरप्रीत कौर को यहां उच्च अधिकारी टिकने नहीं दे रहे थे जिसको लेकर एक बार तो सिमरप्रीत ने नौकरी से रिजाइन करने तक का फैसला ले लिया था।
जीरकपुर, डेराबस्सी, मुबारिकपुर,माजरी ब्लॉक मुल्लांपुर माइनिंग का गढ़ है जहां पर आए दिन गांव वालों के साथ भी टिपर चालकों के झगड़े होते रहते हैं। सरकार यदि गंभीर होती तो ऐसा कभी हो ही नहीं सकता कि जिले में माइनिंग हो इसलिए कहीं ना कहीं भी संभावना है कि कोई न कोई अधिकारी माफिया के साथ है।
पैसा खुद ही रखती थी आरोपी या किसी और को भी देती थी, होगी पूछताछ
विजिलेंस अधिकारियों ने बताया कि माइनिंग अफसर को गिरफ्तार करने के बाद उसके घर में सर्च की गई, जहां से जहां से पुलिस को कई बैंकों की चेक बुक और पासबुक मिली है, जिन्हें विजिलेंस ने अपने कब्जे में ले लिया है। अधिकारियों ने बताया कि घर में रेड करने से पहले उन्होंने संबंधित सेक्टर-49 चंडीगढ़ की पुलिस को इसके बारे सूचित कर दिया था।
अधिकारियों का मानना है कि रोपड़ और मोहाली जिले में कई दर्जन क्रशर समय चल रहे हैं। अब यह जांच का विषय है कि सिमरप्रीत कौर अकेली ही यह पैसे रखती थी या आगे ये पैसे किसी में बंटते थे। मंगलवार को सिमरप्रीत को डिस्ट्रिक्ट कोर्ट मोहाली में पेश कर पुलिस रिमांड पर लिया जाएगा ताकि पूछताछ की जा सके यह मंथली किन-किन अधिकारियों को जाती थी और कौन-कौन इस गैंग में शामिल हैं। संभावना जताई जा रही है कि इतना बड़ा रैकेट एक अकेली महिला अफसर नहीं चला सकती।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn